**DISPOZIŢIA**

**nr. 405 din 06 septembrie 2021**

**privind constituirea** **Comisiei de evaluare a ofertelor pentru**

 **atribuirea contractului având ca obiect : Furnizare dotări echipamente medicale necesare implementării proiectului ”Consolidarea capacității Județului Cluj în gestionarea crizei sanitare COVID-19” – 6 Loturi**

Preşedintele Consiliului Judeţean Cluj,

Având în vedere Referatul nr. 32.057 din 02.09.2021 elaborat de către Direcția de Dezvoltare și Investiții referitor la constituirea Comisiei de evaluare a ofertelor pentru atribuirea contractului având ca obiect : Furnizare dotări echipamente medicale necesare implementării proiectului ”Consolidarea capacității Județului Cluj în gestionarea crizei sanitare COVID-19” – 6 Loturi,

În conformitate cu dispozițiile :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1), lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea contractului având ca obiect : Furnizare dotări echipamente medicale necesare implementării proiectului ”Consolidarea capacității Județului Cluj în gestionarea crizei sanitare COVID-19” – 6 Loturi, în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Domnul **Matei Petru** - Consilier achiziții publice – Serviciul Lucrări și Achiziții Publice – Consiliul Județean Cluj, se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

 **Anexă**

 **la Dispoziția nr. 405/06 septembrie 2021**

**Componența** **Comisiei de evaluare a ofertelor pentru**

 **atribuirea contractului având ca obiect : Furnizare dotări echipamente medicale necesare implementării proiectului ”Consolidarea capacității Județului Cluj în gestionarea crizei sanitare COVID-19” – 6 Loturi**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1. | Președinte | Lavinia Roxana Botezan | Consilier | Serviciul Managementul Proiectelor – Consiliul Județean Cluj | Președinte cu drept de vot |
| 2. | Membru | Ana Lia Orzea | Director financiar - contabil | Spitalul Clinic de Urgenţă pentru Copii Cluj-Napoca | - |
| 3. | Membru | Andrei Leșan | Medic specialist pneumolog | Spitalul Clinic de Pneumologie “Leon Daniello” Cluj-Napoca | - |
| 4. | Membru | Consuela Angelica Galea | Șef serviciu Managementul calității serviciilor medicale | Spitalul Clinic de Recuperare Cluj- Napoca | - |
| 5. | Membru | Ana Cornelia Bălănean | Director financiar | Institutul Clinic de Urologie și Transplant Renal Cluj | - |
| 6. | Membru | Petru Matei | Consilier achiziții publice | Serviciul Lucrări și Achiziții Publice – Consiliul Județean Cluj | Nominalizat în calitate de preşedinte de rezervă cu drept de vot |
| 7. | Membru | Emanuela Maria Luca | Inspector de specialitate | Serviciul Centrul Național de Informare și Promovare Turistică Cluj | - |
| 8. | Membru de rezerva | Mihai Inoan | Consilier achiziții publice | Serviciul Lucrări și Achiziții Publice – Consiliul Județean Cluj | - |
| 9. | Membru de rezerva | Mirela Moldovan | Consilier | Serviciul Financiar – Contabil - Consiliul Județean Cluj | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**